
			             PATVIRTINTA
			             Šiaulių lopšelio-darželio ,,Bitė“ direktoriaus 
			             2019 m. gruodžio 16 d. įsakymu  Nr. V3-115 (1.6.)

ŠIAULIŲ LOPŠELIO-DARŽELIO ,,BITĖ“
PRIEŠMOKYKLINIO AMŽIAUS VAIKŲ APSKAITOS TVARKOS APRAŠAS

I SKYRIUS
BENDROSIOS NUOSTATOS

		1. Šiaulių lopšelio-darželio ,,Bitė“ (toliau lopšelis-darželis) priešmokyklinio amžiaus vaikų  apskaitos tvarkos aprašas (toliau – Aprašas) reglamentuoja lopšelio-darželio nelankančių ir lopšelio-darželio nelankyti linkusių priešmokyklinio amžiaus vaikų apskaitos tvarką.
		2. Apraše vartojamos sąvokos:
		2.1. lopšelio-darželio nelankantis vaikas – priešmokyklinio amžiaus vaikas per mėnesį be pateisinamos priežasties praleidęs daugiau kaip pusę ugdymui skirtų valandų;
		2.2. lopšelio-darželio nelankyti linkęs vaikas – priešmokyklinio amžiaus vaikas per mėnesį be pateisinamos priežasties praleidęs nuo 10 iki 49 procentų ugdymui skirtų valandų;
[bookmark: _Hlk25139056]		3. Į lopšelį-darželį atvykus naujam priešmokyklinio amžiaus vaikui ir jo priėmimą į lopšelį-darželį įforminus sutartimi, lopšelis-darželis informaciją Mokinių registre atnaujina per tris darbo dienas.
		4. Iš lopšelio-darželio išvykstant priešmokyklinio amžiaus vaikui, lopšelis-darželis reikalauja, kad tėvai ar įstatyminiai vaiko atstovai prašyme nurodytų mokyklą (ikimokyklinio ugdymo įstaigą) ar užsienio valstybę, į kurią ketinama išvykti mokytis (gyventi). 
		5. Priešmokyklinio amžiaus vaikas iš Mokinių registro išregistruojamas per tris dienas:
		5.1. kai lopšelis-darželis el. paštu iš kitos mokyklos (ikimokyklinio ugdymo įstaigos) gauna informaciją apie vaiko atvykimą;
		5.2. gavus tėvų ar įstatyminių vaiko atstovų prašymą dėl išvykimo gyventi į užsienio valstybę.
		6. Jeigu po savaitės nuo tėvų ar įstatyminių vaiko atstovų prašymo apie priešmokyklinio amžiaus išvykimą iš lopšelio-darželio pateikimo datos lopšelis-darželis negauna informacijos apie vaiko atvykimą į prašyme nurodytą mokyklą (ikimokyklinio ugdymo įstaigą), lopšelis-darželis kreipiasi į vaiko tėvus ar įstatyminius vaiko atstovus prašyme nurodytu telefonu ar el. paštu. Nepavykus susisiekti su tėvais ar įstatyminiais vaiko atstovais ir (ar) gavus informacijos apie galimus vaiko teisių pažeidimus, neužtikrinamas vaiko teises ir geriausius interesus dėl tėvų ar įstatyminių vaiko atstovų vengimo leisti į mokyklą vaiką iki 16 metų arba kliudymo vaikui iki 16 metų mokytis, lopšelis-darželis raštu informuoja gyvenamosios vietos vaiko teisių apsaugą užtikrinančias institucijas ir (ar) policiją.

II SKYRIUS

LOPŠELIO-DARŽELIO PRIEŠMOKYKLINIO UGDYMO UŽSIĖMIMŲ LANKOMUMO APSKAITOS TVARKA

[bookmark: _Hlk25140250]7. Pateisinamos šios priešmokyklinio ugdymo užsiėmimų praleidimo priežastys, jei vaikas nelanko lopšelio-darželio:
7.1. dėl vaiko ligos;
7.2. moksleivių atostogų metu;
7.3. tėvų ar įstatyminių vaiko atstovų kasmetinių ir nemokamų atostogų metu;
7.4. nelaimingų atsitikimų šeimoje atvejais;
7.5. kai oro temperatūra yra žemesnė kaip minus 20 C, arba dėl ekstremalių įvykių;
7.6. kai vienas iš tėvų turi papildomų poilsio dienų per mėnesį, nes augina neįgalų vaiką iki 18 metų arba vaikus iki 12 metų;
7.7. kai vienas iš tėvų turi poilsio dienas po pamaininio darbo.
8. Tėvai (įstatyminių vaiko atstovai) apie vaiko neatvykimą grupės pedagogus informuoja tą pačią dieną iki 9 val.
9. priešmokyklinio ugdymo užsiėmimų praleidimo pateisinimą patvirtinantys dokumentai ir jų pateikimo tvarka:
9.1. tėvų raštiškas prašymas ir (ar) tokie dokumentai:
[bookmark: _Hlk526342897]9.1.1. pažyma iš darbovietės apie suteiktas kasmetines ar nemokamas atostogas; pažyma apie papildomas darbdavio suteiktas poilsio dienas darbuotojams, jei augina neįgalų vaiką iki aštuoniolikos metų ir (ar) vaikus iki dvylikos metų; pažyma iš darbovietės apie pamaininį darbą.
9.2. Prašymas ir dokumentai pateikiami grupės priešmokyklinio ugdymo pedagogui iki einamo mėnesio paskutinės darbo dienos.

III SKYRIUS
LANKOMUMO KONTROLĖS BŪDAI, KONTROLĘ VYKDANTYS ASMENYS, PREVENCINĖS PRIEMONĖS

10. Priešmokyklinio ugdymo pedagogas kasdien iki 9 val. elektroniniame dienyne „Mūsų darželis“ pažymi į grupę atvykusius vaikus.
11. Jei ugdytinis be pateisinamos priežasties praleidžia priešmokyklinio ugdymo užsiėmimus 2 dienas iš eilės, grupės priešmokyklinio ugdymo pedagogas aiškinasi nelankymo priežastis. 
12. Jeigu grupės nelanko ugdytinis, augantis socialinę riziką patiriančioje šeimoje, informuojamas šeimai priskirtas atvejo vadybininkas.
13. Jei tėvai ar įstatyminiai vaiko atstovai nebendradarbiauja su priešmokyklinio ugdymo pedagogu sprendžiant lopšelio-darželio nelankymo problemas, priešmokyklinio ugdymo pedagogas informuoja apie tai socialinį pedagogą. 
14. Socialinis pedagogas su lopšelį-darželį nelankančiu ir (ar) lopšelio-darželio nelankyti linkusiu vaiku ir jo tėvais ar įstatyminiais vaiko atstovais aiškinasi lopšelio-darželio nelankymo priežastis, imasi priemonių vaiką sugrąžinti į lopšelį-darželį. 
15. Jei ugdytinis per mėnesį be pateisinamos priežasties praleidžia daugiau kaip pusę ugdymui skirtų valandų ir nustačius, kad tėvai ar įstatyminiai vaiko atstovai neužtikrina vaiko reguliaraus lopšelio-darželio lankymo ir (ar) nebendradarbiauja su lopšeliu-darželiu, sprendžiant lopšelio-darželio nelankymo problemas, lopšelis-darželio direktorius informuoja savivaldybės vaiko teisių apsaugą užtikrinančią instituciją, nurodydama problemą ir taikytas jos sprendimo priemones.

IV SKYRIUS
DUOMENŲ APSKAITA IR TEIKIMAS

16. Lopšelio-darželio direktorius įsakymu paskiria asmenį, atsakingą už lopšelio-darželio nelankančių ir  nelankyti linkusių vaikų apskaitą (toliau –  paskirtas asmuo).
17. Paskirtas asmuo:
17.1. iki einamojo mėnesio 5 dienos į NEMIS įrašo praėjusio mėnesio duomenis apie lopšelį-darželį nelankančius priešmokyklinio amžiaus vaikus;
17.2. iki einamojo mėnesio 10 dienos el. paštu pateikia Švietimo skyriaus vedėjo paskirtam asmeniui duomenis apie iš lopšelio-darželio išvykusius priešmokyklinio amžiaus vaikus už praėjusį mėnesį pagal Mokinių registre suformuotą ataskaitos formą (Excel formatu);
17.3. iki einamojo mėnesio 10 dienos el. paštu pateikia Švietimo skyriaus vedėjo paskirtam asmeniui duomenis apie  priešmokyklinio ugdymo dienų lankomumą už praėjusį mėnesį. 


IV SKYRIUS
BAIGIAMOSIOS NUOSTATOS

[bookmark: _Hlk25325460]18. Su Aprašu pasirašytinai supažindinami priešmokyklinio ugdymo pedagogai, pagalbos specialistai, priešmokyklinio amžiaus vaikų tėvai ar įstatyminiai vaiko atstovai. 
19. Aprašas skelbiamas lopšelio-darželio interneto svetainėje.

